Mercedes-Benz W114/W115

Mercedes-Benz W114 / W115 — серыя легкавых аўтамабіляў бізнес-класа, якая выпускалася ў перыяд з 1968 па 1976. Таксама вядомы пад назвай "Штрых-восем" ("Strich-Acht"  ці "/8")

Першая па-сапраўднаму масавая серыя легкавых аўтамабіляў кампаніі Mercedes-Benz - за ўвесь час вытворчасці было выпушчана каля двух мільёнаў асобнікаў гэтай мадэлі, прыкладна столькі ж, колькі і ўсе разам узятыя пасляваенныя аўтамабілі зробленыя кампаніяй Mercedes у 1945 - 1968. Усяго да 1976-га года было пабудавана 1 919 056 аўтамабіляў, у тым ліку 67 048 купэ.

У пачатку 1976 года серыя W114/W115 была заменена серыяй Mercedes-Benz W123, якая ўяўляла сабой яе далейшае развіццё. Па сутнасці, W114/W115 - папярэднік ўсіх сучасных «Мерседэсаў» E-класа.

 Гісторыя 
Серыя Mercedes-Benz W114/W115 у свой час лічылася адной з самых прэстыжных мадэляў сегмента, цяпер названага бізнес-класам, хоць і некалькі меншай памернасці, чым сучасны E-клас.

Сямейства W114/W115 адрознівалася класічным элегантным абліччам, а таксама высокім для свайго часу ўзроўнем камфорту і бяспекі. Дызайн аўтамабіля быў распрацаваны вядомым французскім дызайнерам Полем Бракам - галоўным дызайнерам легкавога падраздзялення кампаніі Mercedes-Benz з 1957 па 1967 год, у перыяд калі былі створаны такія шэдэўры, як салідны прадстаўніцкі лімузін "Grosser" Mercedes-Benz 600 і родстер "пагада" (Mercedes-Benz 230SL).

Створаныя на адной платформе W114/W115 адрозніваюцца адзін ад аднаго перш за ўсё рухавікамі і камплектацыяй. Мадэлі з чатырох-цыліндравым рухавіком пазначаліся W115, а аднолькавыя па кузаве шасціцыліндравыя — W114, таму Мэрсэдэс прысвоіў усёй сям'і мянушку /8 (гэта значыць мадэлі 1968-га года).

Першапачаткова мадэльны шэраг адкрываўся аўтамабілямі 200 і 220, а таксама дызельнымі 200D і 220D для W115, а для W114: 230 і 250.

У 1969 годзе з'явілася купэ-версія W114 250C з карбюратарным маторам і 250СE з інжэктарным. У гэтым жа годзе ўпершыню ў гісторыі Mercedes-Benz сямейства W114/W115 атрымала электронную сістэму ўпырску паліва Bosch D-Jetronic.

У 1973 годзе серыя W114/W115 прайшла прыкметную касметычную мадэрнізацыю - з'явіліся змены ў ніжняй частцы капота і рашоткі радыятара, пашыраны пасадкавыя месцы для фар галаўнога святла і ўстаноўлены павялічаныя па плошчы знешнія люстэркі задняга віду, усталяваны інэрцыйныя рамяні бяспекі Reel і ўжыты новы траўмабяспечны 4-спіцавы руль, а таксама ўведзены цэлы шэраг іншых нязначных змен. На машыны пачалі ўсталёўваць бакавое шкло з пакрыццём, якое адштурхвае бруд, з'явіліся «рабрыстыя» заднія ліхтары.

 Мадэльны шэраг  
 Седан  


На ўзмоцненую серыю W114 усталёўвалі 6-цыліндравыя карбюратарныя рухавікі рабочым аб'ёмам 2,3-2,8 л (мадэлі «230», «250», «280» і «280E»).

W115 з'яўляецца бюджэтным варыянтам: на серыю W115 усталёўвалі 4-цыліндравыя бензінавыя маторы магутнасцю 95-115 к.с., альбо 4- ці 5-цыліндравыя дызелі ад 55 да 80 к.с. Максімальная хуткасць складала 125 км / г, а сотню ён набіраў за 31 с.

Дызелі спадабаліся не толькі таксістам, але і фермерам, якія празвалі аўтамабіль Schweine-Daimler («Свіны Даймлер»). Яшчэ адной мянушкай 115-га стала HeizÖlferrari («Дызельны Ферары").

 Купэ 
Mercedes-Benz 250C|thumb
Версія з пяцімесцавым кузавам двухдзверное купэ-хардтоп (без цэнтральнай стойкі) была прадстаўлена ў 1969 годзе.

Купэ пазначалась літарай С, рухавік з інжэктарам абазначаўся літарай E (Einspritzung - у перакладзе з нямецкага «ўпырск»).

Топ-мадэль — 280СЕ была абсталяваная 2,8-літровым 6-цыліндравым рухавіком магутнасцю 185 к.с. Дадзеная мадэль, на думку некаторых экспертаў, стала адным з лепшых класікаў 60-70-х, хоць на рынку рэтрааўтамабіляў ацэньваецца, як правіла, танней, чым яго больш папулярныя сучаснікі серыі родстэраў і купэ Mercedes SL (R107/C107).

У перыяд з 1969 па 1976 год было выраблена толькі 67048 купэ супраць 1852008 седанаў. З іх 24669 купэ топ-мадэляў "280C" і "280CE" і 42379 купэ "250C" і "250CE".

 Іншыя мадыфікацыі 
 Серыя W114/W115 стала першай, якая атрымала серыйную падоўжаную версію кузава седан з страпантэнамі, але без ўнутранай перагародкі. Мадэль прызначалася для перавозкі дэлегацый і груп пастаяльцаў дарагіх гатэляў, але была папулярная і ў таксі. Вялікія партыі такіх падоўжаных таксі былі прададзеныя ў пачатку 70-х на Блізкі Усход, напрыклад, у Ліван, дзе многія асобнікі дзякуючы мяккаму клімату эксплуатуюцца да гэтага часу.

 Версіі з кузавамі тыпу ўніверсал, серыйна на базе сямейства W114/W115 не вырабляліся, але як і кузава тыпу хуткая дапамога і катафалк іх невялікімі серыямі будавалі многія кузаўныя фірмы.

 У 70-х у Аргенціне на шасі Mercedes-Benz 220D W115 быў пабудаваны адзінкавы асобнік пікапа.

 Рухавікі 
 W114  
Нумар Гады Мадэль Рухавікі Колькасць выпушчаных аўтамабіляў  Аб'ём Нумар Тып  W114.015  1968-1976  230, 230.6  02/03 L  M180  I6  221,783  W114.010  1968-1972  250  02/05 L  M114  I6  78,303  W114.011  1972-1976  250 02/08  02/08 L  M130  I6  34,061  W114.021/022  1969-1976  250C/CE  02/08 L  M130  I6  42,379  W114.060/062  1972-1976  280 / E  02/08 L  M110  I6  67,373  W114.073/072  1972-1976  280C/CE  02/08 L  M110  I6  24,669 

 W115 

 Нумар  Гады  Мадэль  Рухавікі  Колькасць выпушчаных аўтамабіляў  Аб'ём Нумар Тып  W115.015  1968-1976  200  2.0 L  M121  I4  288,785  W115.115  1968-1976  200D  2.0 L  OM615  дызель I4  339,927  W115.010  1968-1973  220  02/02 L  M115  I4  128,732  W115.110  1968-1976  220D  02/02 L  OM615  дызель I4  420,270  W115.017  1973-1976  230.4  02/03 L  M115  I4  87,765  W115.117  1973-1976  240D  02/04 L  OM616  дызель I4  131,319  W115.114  1974-1976  240D 3.0/300D  3.0 L  OM617  дызель I5  53,690 

 Цікавыя факты  
 Адным з экспанатаў музея Mercedes-Benz з'яўляецца мадэль 240D 1976 года выпуску. У музей ён трапіў у 2004-м, калі яго прабег склаў 4,6 мільёна кіламетраў - столькі здолеў накруціць грэцкі таксіст Грыгорыас Сакінідзіс, які змяніў на машыне за ўвесь гэты час толькі два дызельныя рухавікі.http://www.zr.ru/a/297068/ За рулём - Mercedes-Benz W114/W115: штрыхі да партрэта 
 Рухавік М102 аб'ёмам 2,3 літра і магутнасцю 110 конскіх сіл, які ўсталёўваўся на мадэлі 230 (серыя W114), вырабляўся фірмай Мэрсэдэс-Бэнц аж да пачатку 90-х.

 Спасылкі  

Mercedes-Benz W114/115
Strich Acht /8 - W114 / W115 (1968 - 1976) 

W114/115
Катэгорыя:Аўтамабілі паводле алфавіта